ebokhylla mi: 1001-boka "Siddhartha" av Hermann Hesse
Pages
Start
Bokomtaler A-Å
Kronologisk leseliste
Tester/Nyheter
Om
torsdag 7. april 2016
1001-boka "Siddhartha" av Hermann Hesse
I denne nydelige, lille boka tar tyske Hermann Hesse oss med på en reise med Siddhartha, en reise inn i den spirituelle verdenen til hinduismen og buddhismen. Og for en reise!
Siddhartha er sønn av en Brahmin (en hinduistisk lærd prest som er ansvarlig for religiøse ritualer i tempelet), og er en begavet og talentfull gutt som går i sin fars fotspor. På grunn av sin posisjon i samfunnet og familiebakgrunn så stilles det store forventninger til ham. Siddhartha er imidlertid ikke fornøyd med livet sitt. Han bestemmer seg derfor sammen med sin beste venn Govinda for å bryte med farens strikte lære. De ønsker istedenfor å leve som søkende asketer og slår seg sammen med gruppen av Samanas som vandrer i skogene for å finne åndelig innsikt og forståelse. Siddhartha og Govinda blir værende hos Samanas i tre år, men Siddhartha finner heller ikke der det han søker etter. Det eneste han lærer er å tenke, vente og faste. En dag hører de om en åndelig leder, en opphøyet Buddha, og de forlater Samanas sammen for å lytte til Buddhas lære. Govinda velger å vandre videre sammen med Buddha, men Siddhartha blir ikke overbevist om at det er veien å gå. Han velger istedenfor å leve livet som en vanlig mann, sammen med vanlige, ikke strikt troende mennesker. I sitt nye liv utforsker han gleder og sorger, han søker lærdom der han kan, også hos Kamala, en berømt kurtisane. Siddhartha blir en velrennommert handelsmann, en gambler og levemann. Han får også en sønn, men finner likevel til slutt det han søker etter - sin åndelige innsikt og forståelse i symbiose med alt på jorden - som fergemann på en elv.
"The only important thing is being able to love the world, not to condemn it, not to hate it and myself, but to be able to view it and myself and all beings with love and admiration and awe." -Siddhartha
Hermann Hesse
Bildekilde: wikipedia.org
Her har Hesse virkelig presentert oss for en livsreise full av visdom, lidenskap og klokskap. Denne litt mystiske, asiatiske historien er i utgangspunktet ganske fremmed for oss i vesten, både når det gjelder religionen og idéen om å nå nirvana eller å bli et opphøyet vesen. Definitivt annerledes sett med vår norske kristne bakgrunn. Likevel klarer forfatteren å gjøre denne svært så filosofiske historien begripelig ved å legge sine vestlige oppfatninger inn i en veldig fjern asiatisk kultur og makter å kombinere vestlig materialisme med Østens mystikk på en særdeles elegant måte. Hesse utforsker meningen med livet i denne boka. Selv har jeg i flere tiår hatt som livsmotto: Man får til det man virkelig vil. Litt interessant er det derfor at jeg kan trekke tre konkrete læresetninger ut fra boka (fritt oversatt) 1) Utholdenhet gir prestasjoner - 2) Å legge fortiden bak seg kan føre til et større intellekt - 3) For å nå egne mål er motivasjon nødvendig.
Siddhartha er ei fysisk lita bok på kun 142 sider. Den leses kjapt, men den har et dypt budskap. Komplekse tema, meningen med livet, hva er ekte glede, spiritualitet, hva er det gode og det onde, hva er virkelig den rette måten å leve livet på. Østens måte gjennom å lære fra de eldre som har levd et langt liv eller å finne åndelig innsikt og forståelse ved å gå ut i verden for å søke og lære på egenhånd? Skapelse, gjenskapelse, liv og død. Alt dette blir utforsket og gjennomgått i denne i utgangspunktet så enkle historien. Hesse gjør også et nydelig forsøk på å prøve å forklare kjærlighetens mysterium og hvordan livet kan bli når vi lar være å måle vårt eget liv opp mot idealer. Jeg likte også veldig godt Hesse's innsikt i sannheten om at ingen egentlig kan lære oss å finne drivkraften og gnisten, det må vi på egenhånd finne i oss selv. Det var en vakker bok, og anbefales varmt.
Kilde: Egen bok - Forlag: Fall River Press - Utgitt først: 1922 - Språk: Engelsk
Utfordring: GoodReads, 1001, Utenlandske forfattere
En av mange Buddha-figurer vi så i Bagan, Burma
Lagt inn av Marianne Søiland kl. 18.23
Send dette via e-postBlogg dette!Del på TwitterDel på FacebookDel på Pinterest
Etiketter: 1001, Anmeldelser, Bokomtale, Hermann Hesse, Omtale, Siddhartha
13 kommentarer:
Tine7. april 2016 kl. 22.10
Jeg sitter og klør meg i hodet over hvor jeg har Siddhartha fra. Liker livsmottoet ditt, du aner ikke hvor ofte jeg har diskutert akkurat det at man kan få til hva man vil, så lenge man virkelig vil :)
SvarSlett
Svar
Marianne Søiland8. april 2016 kl. 15.06
Med to ungdommer i huset er den diskusjonen ofte oppe til vurdering her i huset også ja :) Ha tro på seg selv og ha (realistiske) mål å strekke seg etter. Kommer langt da, har jeg erfart.
Slett
Svar
Anita Ness7. april 2016 kl. 22.44
Så artig å lese om denne boka nå. Jeg slukte alt av Hesse i mine ungdomsår, elsket disse bøkene.:) Demian, Steppeulven, Glassperlespillet, mfl..Flott omtale.:) (godt du likte Siddhartha bedre enn Shikasta da;) )
SvarSlett
Svar
Marianne Søiland8. april 2016 kl. 15.08
Ikke lest Hesse tidligere, så dette var et veldig heldig utslag av å rote rundt på Barnes & Noble noen timer på egenhånd :) Jeg har allerede notert meg Steppeulven som neste Hesse ut. Han skriver så ufattelig begripelig om diffuse tema. Helt herlig. Og kan overhode ikke sammenliknes med Lessing's Shikasta i mine øyne ihvertfall.. Hvilken av Hesse-bøkene du har lest likte du best? Noen anbefaling til neste bok ut?
Slett
Anita Ness8. april 2016 kl. 17.39
Steppeulven handler om en femtiåring i krise, så den kunne man kanskje lest om igjen. Utviklingsromanene som Demian og Peter Camenzind tenker jeg appelerte så sterkt fordi jeg var ung og søkende selv.. Peter Camenzind handler om en ung mann, som jeg likte godt , ser jeg (har notert litt i de gamle pocketbøkene mine...som kostet fra 30,- til 41,- i 1980-81. fun fact;) ) Glassperlespillet var vel den tyngste, da den handlet om den politiske utviklingen i Tyskland i 1930-årene. Så hvem som var best- vanskelig å si, husk jeg leste dem i 1980-81, lenge siden det...
Narcissus ang Goldmund er også en bok som kan sjekkes opp, men den har jeg kun på engelsk og ikke lest..
Hesse går for å være en forfatter som appelerer(te) spesielt til unge mennesker, sikkert fordi mange i den alderen er søkende og opptatt av eksistensielle ting, noe jeg selv også var i sterk grad.
Godt at høre fra deg at han holder seg også for lesere i moden alder, og i vår tid.:)
Ja , Shikasta er en helt annen genre, og Lessing en helt annen forfatter, med andre prosjekt.
Slett
Marianne Søiland8. april 2016 kl. 18.02
Da blir det Steppeulven som neste Hesse ut. Er selv femti, men ikke i krise, så det kan bli en interessant opplevelse :) Jeg tror at det å være søkende er noe man er gjennom hele livet, og derfor tror jeg Siddhartha appellerte så sterkt. Han søker jo også hele livet, og hele livets søken gjør Siddhartha til den han er når han blir gammel, og grå, og ender opp som ferjemann på elva. Tror vi har mye felles, Siddhartha og jei ;) Boka holder seg definitivt for lesere i moden alder og i vår tid, men kanskje helst for dem som er søkende selv? Hvem vet, den traff meg.
Enig i at det ikke er mulig å sammenlikne Shikasta og Lessing med denne. Epler og strikketøy.. Og pocketprisen er jo herlig da! Jeg har også flere slike i hylla og flirer like mye hver gang jeg kommer over ei med prislapp på. Den nostalgien du :)
Slett
Svar
Ingalill.8. april 2016 kl. 09.53
Jeg ville aldri funnet på å plukke opp denne. Har begrenset tiltro til min egen åndelighet, men når du skriver om den på denne måten, og søter med 1001kryss, stiller det seg anderledes. Det er noe fredfylt i at religioner forkastes til fordel for ferja. Det høres riktig ut selv gjenfortalt -)
SvarSlett
Svar
Ingalill.8. april 2016 kl. 09.55
, forresten, jeg, som Anita, leste Hesse som ung, kun Steppeulven og Glassperlespillet, siste husker jeg som vanskelig, men ulven var akkurat min greie, da, og kanskje nå også, selv om jeg prøver å unngå middelaldermenn med eksistensproblemer.
Slett
Marianne Søiland8. april 2016 kl. 15.13
Flirer nå litt av kommentaren din om religion som forkastes til fordel for ferja. Tenkte på ferjemannskapet på baljene som går til mitt lille tilfluktssted på jord. Haha..kan ikke sammenliknes :) Oppfattet derimot ikke Hesse som middelaldermannforfatter med eksistensproblemer i akkurat denne boka, selv om da jeg googlet Hesse på forhånd så at han personlig jo hadde akkurat det. Noe som forsåvidt Siddhartha også hadde, men det ble presentert mer som en positiv søken etter meningen med livet. Ikke med negative fortegn.
Slett
Marianne Søiland8. april 2016 kl. 15.18
PS! 4t9min engelsk versjon på Storytel min venn :)
Slett
Svar
astridterese8. april 2016 kl. 11.10
Jeg husker jeg ble veldig betatt av personen Siddhartha da vi hadde om ham på skolen. Jeg leste mye rundt hvem han var og hva han ble. Jeg tror ikke jeg har lest denne boken så det var en fin påminnelse. Den skrives ned :-) Jeg tror også man kan få til det man vil. Og, at det kan være viktig å legge fortiden bak seg for å finne den kraften du eier i nuet :-)
SvarSlett
Svar
Marianne Søiland8. april 2016 kl. 15.17
Jepp. Der er vi veldig så enige du å eg. Leve i nuet, ikke bare planlegge for fremtiden og/eller se seg tilbake med lengsel på fortiden som mange gjør. Være tilstede der man er til enhver tid, rett og slett. Det høres veldig enkelt ut, men ikke alltid like enkelt å leve etter. Jeg syns Siddhartha var rett og slett ei veldig fin bok. Har du ikke lest boka så anbefaler jeg den sterkt. Tror faktisk den også ligger på engelsk på Storytel. (Noe jeg fant ut etter jeg hadde kjøpt den selv :)
Slett
Svar
Anita Ness8. april 2016 kl. 18.21
Ja, du har rett ang søkende hele livet, og At Siddhartha er en slik bok. Den Siddhartha vi kjenner fra buddhismen er jo i høyeste grad åndelig. Hehe, veldig nostalgisk m de gamle prisene ;) nå skal jeg på teater så du får ha en gid kveld, dag, alt ettersom 😄
SvarSlett
Legg til kommentar
Last inn mer ...
Nyere innlegg Eldre innlegg Start
Abonner på: Legg inn kommentarer (Atom)
LinkWithin
NYESTE BOKOMTALER
ERLING KAGGE
"Stillhet i Støyens Tid"
RUNE CHRISTIANSEN
"Intimiteten"
MATTHEW REILLY
"The Four Legendary Kingdoms"
TOM KRISTENSEN
"Pandora"
CARL FRODE TILLER
"Portrett av en Varulv"
MONICA ISAKSTUEN
"Vær Snill Mot Dyrene"
ERLEND LOE
"Fakta om Finland"
JØRN LIER HORST
"Når Det Mørkner"
GERT NYGÅRDSHAUG
"Rødsonen"
Blog Archive
▼  2016 (70)
►  desember (3)
►  november (10)
►  september (1)
►  august (8)
►  juli (16)
►  juni (9)
►  mai (4)
▼  april (4)
Strippere, dop og rock n' roll
Ny Kindle Oasis - for dem med romslig lommebok!!
1001-boka "Siddhartha" av Hermann Hesse
"The Girl on the Train" av Paula Hawkins
►  mars (7)
►  februar (4)
►  januar (4)
►  2015 (71)
►  desember (5)
►  november (4)
►  oktober (3)
►  september (12)
►  august (3)
►  juli (3)
►  juni (5)
►  mai (4)
►  april (7)
►  mars (8)
►  februar (8)
►  januar (9)
►  2014 (50)
►  desember (5)
►  oktober (4)
►  september (4)
►  august (8)
►  juli (4)
►  juni (4)
►  mai (6)
►  mars (2)
►  februar (2)
►  januar (11)
►  2013 (133)
►  desember (5)
►  november (3)
►  oktober (9)
►  september (7)
►  august (10)
►  juli (11)
►  juni (10)
►  mai (13)
►  april (11)
►  mars (17)
►  februar (15)
►  januar (22)
►  2012 (236)
►  desember (17)
►  november (17)
►  oktober (19)
►  september (17)
►  august (15)
►  juli (10)
►  juni (30)
►  mai (22)
►  april (23)
►  mars (25)
►  februar (9)
►  januar (32)
►  2011 (112)
►  desember (8)
►  november (1)
►  oktober (7)
►  september (15)
►  august (10)
►  juli (15)
►  juni (14)
►  mai (31)
►  april (11)
LESER NÅ
HØRER NÅ
STUDERER NÅ
Followers
Laster inn...
BOKNYHETER
LESEMÅL 2016
LESTE 1001-BØKER
BESØKENDE
2016 Reading Challenge
Marianne has read 0 books toward her goal of 100 books.
hide
0 of 100 (0%)
view books
Blogger jeg følger
Not A Blog
Three Thoughts
for 4 timer siden
Rose-Maries litteratur- og filmblogg
Luke 13: Tor Ulvens dikt "Minutter"
for 5 timer siden
Av en annen verden
Julegavetips for bokelskeren: ei god bok
for 10 timer siden
Electric Literature
Patti Smith Forgets Bob Dylan's Lyrics at Nobel Ceremony
for 12 timer siden
Lukten av trykksverte
Mailbox Monday Uke 50
for 16 timer siden
Betraktninger
Desembergaver på Facebook – uke 3
for 18 timer siden
Bokvrimmel
Julekalender 2016: Luke 12
for 19 timer siden
Beathes bokhjerte
LUKE 12: Jul av Arnulf Øverland
for 19 timer siden
The Glamorous Librarian
Glamourbibliotekarens adventskalender: Luke 12
for 21 timer siden
Film på TV
Mandag 12.12. – Når ungdommen kommer tilbake i en jakussi
for 22 timer siden
neverendingcircles
1001-bok: Åndenes hus
for 22 timer siden
Stjernekast
ADVENTSKALENDER TO TUSEN OG SEKSTEN #12
for 23 timer siden
Kulturbloggen til guffen
Frode Grytten og Sune Eriksen: Meter over havet (2015)
for én dag siden
Frøken Flink
Desillusjonert desember
for én dag siden
OP-5
Walter White får narkotoppjobb hos Trump
for én dag siden
Min bok- og maleblogg
Bokhyllelesing desember. Amalie Skram: Julehelg
for én dag siden
Boktanker
Bokhyllelesing 8: Nobelbøker
for én dag siden
Bøker, bibliotek og annet babbel
Nobelprisvinnerne og jeg
for 2 dager siden
Flukten fra virkeligheten - en bokblogg.
Et lys er tent for fred - En smakebit på søndag
for 2 dager siden
Artemisias Verden
Fyllik av Julie Winge
for 2 dager siden
Berit sin (NYE) bokblogg
Bokomtale: Syndenes forlatelse av John Hart
for 2 dager siden
Migrating Coconuts - en bokblogg
2017 back to the classics challenge
for 2 dager siden
bokmerker.orgbokmerker.org | bokmerker.org
Song and dance man
for 2 dager siden
Tine sin blogg - litteratur, kultur og tur
Syng meg vekk av Bror Hagemann
for 2 dager siden
Melusinesplace
Kvinners spor i skrift ~ Elisabeth Aasen
for 2 dager siden
Groskro's verden
Arbeidsnever av Jan Kristoffer Dale
for 3 dager siden
My first, my last, my everything!
Back to the Classics 2017 - min liste
for 4 dager siden
My Criminal Mind
Min ønskeliste i år
for 4 dager siden
Karis bokprat
Underholdende kjærlighetshistorie i e-postformat
for 4 dager siden
Bokbloggeir
Lovende norsk krimdebut
for 5 dager siden
Meldingar til massene
Ida Hegazi Høyer: Historier om trøst
for 5 dager siden
Tjuetre 06.Com
Det var lenge siden sist
for 6 dager siden
Berit leser
Vennskapets pris av Kjell Askildsen
for 6 dager siden
Mirthful's bookblog
4. desember: Guilty og guilty, fru Blom.
for 6 dager siden
Eiriks forfatterblogg
Tilbake til Linux igjen
for én uke siden
Solgunn sitt
Roger Albrigtsen : Krigens vitner : K-dokumentar, 237 sider
for én uke siden
Reading Randi
Tanker om bok - Åsne Seierstad: To søstre
for 2 uker siden
siljes skriblerier
Look who's blogging….
for 2 uker siden
Norske bokbloggere
Bokbloggerprisen 2016 – Barne og ungdomslitteratur
for 2 uker siden
ellikkens bokhylle
Historier om trøst, av Ida Hegazi Høyer
for 2 uker siden
Moshonista
NORSK 2016: TORE RENBERG (+ litt biosirkel)
for 2 uker siden
Les mye
Blodskraft
for 2 uker siden
Bokstavelig talt
En bokoholikers bekjennelser
for 3 uker siden
antisupermamma
Jeg vil ikke være tøff. Jeg vil bare være meg.
for 5 uker siden
Lines bibliotek
Livstegn, høstlesing og bokpriser
for 5 uker siden
Apprentice Alf's Blog
DeDRM Tools 6.5.2 Released
for 2 måneder siden
Bibliotekbloggen
Den europeiske språkdagen
for 2 måneder siden
Braut med bok – Signe les
Bøker og skrapelodd
for 2 måneder siden
books & monika
books read in 2016 that i have said nothing about.
for 3 måneder siden
Bok-Karete
Ester Nilsson, I miss you!
for 4 måneder siden
leselysten.com
Downton Abbey-skaper med roman
for 4 måneder siden
Pias kulturkrok
Bokomtale: Håp i høstfarger
for 4 måneder siden
Har du lest?
Bookerpris Longlist 2016.. All you need to know
for 4 måneder siden
Gråbekka`s Bokblogg
BookTube-A-Thon 2016 - Så gøy!!!
for 4 måneder siden
Ten thousand thundering typhoons!
Halvårsstatistikk, eller hvordan går det egentlig med lesemålene?
for 5 måneder siden
BOKELSKERINNEN
10 engelske romantips til sommerlesingen
for 6 måneder siden
Bokofilia
Norsk krigsdrama - Her lå Tirpitz av Ingrid Storholmen
for 7 måneder siden
iskanten
Ronnys Inferno (fatcamp 2013)
for 2 år siden
Read all about it
Read all about it
Vis 25 Vis alle
Enkel-mal. Drevet av Blogger.